Diari Oficial de la Generalitat Valenciana


Sumari del DOGV 9968, del 29-10-2024 (2024/10451)

RESOLUCIÓ de 14 d'octubre de 2024, per la qual es modifica la relació definitiva de persones aspirants aprovades corresponent a les proves selectives d'accés al cos superior de gestió d'administració general de l'Administració de la Generalitat, A2-01, convocatòria 65/18, torn lliure general i persones amb discapacitat, pel sistema de concurs oposició i procés d'estabilització d'ocupació, corresponent a les ofertes d'ocupació pública de 2017 i 2018, per a personal de l'Administració de la Generalitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9968

Data del DOGV
:   29-10-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/10297

CVE
:   ZQDO-A-3742-03339

Data del document
:   14-10-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

Per Resolució de 3 de juny de 2024, de la consellera de Hisenda, Economia i Administració Pública, per la qual es nomenen personal funcionari de carrera les persones que han superat les proves selectives d’accés al cos superior de gestió d’administració general de l’Administració de la Generalitat, A2-01, sector administració general, convocatòria 65/18, torn lliure general i persones amb discapacitat i convocatòria 66/18, promoció interna i persones amb discapacitat, pel sistema de concurs oposició i procés d’estabilització d’ocupació, corresponent a les ofertes d’ocupació pública de 2017 i 2018, pera personal de l’Administració de la Generalitat. (DOGV 9865/ 06.06.2024).

En aquesta resolució consta que no es realitza el nomenament com a personal funcionari de carrera de Verónica Antunes Escamilla, Francisco Javier Cantavella Sánchez, María Antonia Gómez Torregrosa, Iván Latour Guillén, Raquel Llorente Bolumar i María Dolores Pomares Urban per ser personal funcionari de carrera del cos de gestió, A2-01, agrupació de llocs de treball GIG-R1-96-09 de relacions laborals i d'orientació laboral, a través de les convocatòries 133/18 i 134/18, Ascensión Fernández Borja i Josefa Benítez Pita, per no presentar en el termini legalment establit la documentació acreditativa del compliment dels requisits exigits en la convocatòria, i Magdalena de Mena Martínez i Pilar Vidaurre Garayo, per renúncia, es procedix a la seua substitució per aquelles persones amb puntuacions inferiors a 64,52 punts pel torn lliure.

La base 11 de la convocatòria 65/18, estableix que «Amb la finalitat d'assegurar la cobertura de les places convocades, incloent-hi entre aquestes, les possibles acumulacions del torn de promoció interna, quan es produïsquen renúncies de les persones seleccionades abans del seu nomenament o presa de possessió, o en el cas que aquestes no compliren els requisits de la base 10 anterior, l'òrgan convocant podrà requerir de l’OTS, relació complementària de les persones que seguisquen a les propostes per al seu possible nomenament com a personal funcionari de carrera».

De conformitat amb el que s'establix en la base 1 de les Ordres 68/2019 i 69/2019 de la Conselleria de Justícia, Interior i Administració Pública, els 4 llocs de treball que han quedat sense cobrir pel torn de promoció interna de la convocatòria 66/18, s'acumulen als llocs oferits pel torn lliure.

Vist l'Acord de l'òrgan tècnic de selecció de 26 de setembre de 2024, es procedix a la substitució de les 10 persones que finalment no han adquirit la condició de personal funcionari de carrera del cos superior de gestió d’administració general de l’Administració de la Generalitat, A2-01, sector administració general, per les persones que apareixen en l'annex I, en la relació definitiva de persones aspirants aprovades, de conformitat amb el que s'establix en la base 11.

En virtut de la competència atribuïda en la lletra i de l'apartat 1 de l'article 9 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, en relació amb l'article 18 del Decret 3/2017, així com en la base 10 de la convocatòria 65/18 i a proposta del director general de Funció Pública,

RESOLC

*Primer*

Excloure a Verónica Antunes Escamilla, Francisco Javier Cantavella Sánchez, María Antonia Gómez Torregrosa, Iván Latour Guillén, Raquel Llorente Bolumar, María Dolores Pomares Urban, Ascensión Fernández Borja, Josefa Benítez Pita, Magdalena de Mena Martínez i Pilar Vidaurre Garayo, de la relació definitiva de persones que han superat les proves selectives per no adquirir la condició de personal funcionari de carrera del cos superior de gestió d’administració general de l’Administració de la Generalitat, A2-01, sector administració general, en el termini legalment establit.

*Segon*

Incloure en la relació definitiva de persones aspirants aprovades al cos superior de gestió d’administració general de l’Administració de la Generalitat, A2-01, sector administració general, convocatòria 65/18, les persones que apareixen en l’annex I, segons el que estableix la base 11.

*Tercer*

Les persones relacionades hauran de presentar davant la Direcció General de Funció Pública, en el termini de 10 dies hàbils comptats des del següent al de la publicació de la present resolució en el *Diari Oficial de la Generalitat Valenciana*, conforme al que s'estableix en el Decret llei 12/2022, de 23 de setembre, del Consell, la documentació que procedisca a fi d'acreditar que reuneixen tots i cadascun dels requisits exigits en la convocatòria. La documentació exigida s'estableix en la base 10 de la convocatòria, que es reprodueix a continuació:

«(...)

a) Fotocòpia del DNI o NIE.

b) Fotocòpia compulsada del títol acadèmic exigible d’acord amb el que s'estableix en la base 2.1.3 de la convocatòria o certificat acadèmic que acredite haver realitzat tots els estudis per a l'obtenció del títol. En el cas de titulacions obtingudes en l'estranger fotocòpia compulsada de la credencial d'homologació o, si escau, del corresponent certificat d'equivalència. Aquest requisit no serà aplicable als aspirants que hagueren obtingut el reconeixement de la seua qualificació professional, en l'àmbit de les professions regulades, a l'empara de les disposicions de dret de la Unió Europea.

c) Declaració jurada de no haver sigut separada o separat, o haver-se revocat el seu nomenament com a personal funcionari interí, amb caràcter ferm mitjançant procediment disciplinari de cap administració pública o òrgan constitucional o estatutari, ni trobar-se inhabilitada o inhabilitat per sentència ferma per a l'exercici de qualssevol funcions públiques o d'aquelles pròpies del cos, agrupació professional o escala objecte de la convocatòria. En el cas del personal laboral, no trobar-se inhabilitat per sentència ferma o a conseqüència d'haver sigut acomiadat disciplinàriament de forma procedent, per a exercir funcions similars a les pròpies de la categoria professional a la qual es pretén accedir.

Si es tracta de persones nacionals d'altres Estats, no trobar-se inhabilitades o en situació equivalent ni haver sigut sotmeses a sanció disciplinària o equivalent que impedisca en els mateixos termes en el seu estat l'accés a l'ocupació pública.

d) Declaració responsable en la qual manifestaran posseir les capacitats i aptituds físiques i psíquiques necessàries per a l'acompliment de les funcions o tasques que corresponguen al lloc de treball. Esta declaració constituirà presumpció de disposar de tals capacitats i requisits d'aptitud per part de la persona declarant i podrà ser verificada, si és el cas, amb els informes mèdics que emeta el servici de prevenció corresponent, conforme al que es disposa en l'apartat 2 de l'article 62 de la Llei 4/2021, de 16 d'abril, de la funció pública valenciana després de la seua modificació pel Decret llei 7/2024, de 9 de juliol, del Consell, de simplificació administrativa de la Generalitat.

e) Els qui superen les proves selectives, acreditaran els seus coneixements de valencià mitjançant la presentació dels certificats, diplomes o títols que hagen sigut homologats per la Generalitat, o mitjançant la realització d'un exercici específic a aquest efecte. El personal que no puga acreditar aquests coneixements haurà de realitzar els cursos de perfeccionament que, a aquest efecte, es realitzaran a través de l'Institut Valencià d'Administració Pública (IVAP) en coordinació amb la Junta Qualificadora de Coneixements de Valencià.

Segons el preceptuat en l'article 20 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs i mobilitat del personal de la funció pública valenciana, els qui superen les proves selectives, acreditaran els seus coneixements de valencià en el corresponent Grau Mitjà o C1, mitjançant certificat expedit o homologat per la Junta Qualificadora de Coneixements de Valencià.

10.2. Les persones que superen les proves selectives pel contingent de reserva de persones amb discapacitat hauran de presentar, a més dels documents anteriors, la fotocòpia compulsada de la certificació de la conselleria competent o òrgans competents d'altres administracions públiques que acredite discapacitat igual o superior al 33%, així com l'informe de compatibilitat per a l'acompliment de les tasques i funcions del lloc.

10.3. Les persones que superen les proves selectives i que van sol·licitar una de les exempcions o bonificacions de les establides en la base 5, hauran de presentar, addicionalment, fotocòpia compulsada dels documents acreditatius de la concurrència de tal exempció o bonificació.

(...)».

Les persones seleccionades que, dins del termini indicat i excepte casos de força major, no presentaren la documentació acreditativa dels extrems indicats, o que se’n deduïra que manquen d’algun dels requisits exigits, no podran ser nomenades personal de l’administració de la Generalitat, sense perjudici de la responsabilitat en què pogueren haver incorregut per falsedat en les seues sol·licituds de participació.

*Quart*

Acreditar la superació dels coneixements corresponents al cos de gestió A2-01, per haver superat el procés selectiu de la convocatòria 65/18, torn lliure general, d'Isabel Llacer Segura, María dels Desemparats López López i María Luisa Crespo Villegas amb 64,48, 64,38 i 64,36 punts respectivament, en ostentar la condició de personal funcionari de carrera del cos de gestió A2-01, agrupació de llocs de treball DFJ-D0-46-82 de relacions laborals i d'orientació laboral, a través de les convocatòries 133/18 i 134/18, i per tant, no se'ls pot tornar a nomenar en el mateix cos.

La present resolució posa fi a la via administrativa i, contra esta, podrà interposar-se un recurs potestatiu de reposició en el termini d'un mes comptat des de l’endemà de la publicació en el *Diari Oficial de la Generalitat Valenciana*, davant el mateix òrgan que ha dictat l'acte contra el qual es recorre, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o, directament, un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats des de l’endemà de la publicació en el *Diari Oficial de la Generalitat Valenciana*, conforme al que s'establix en els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjuí que les persones interessades puguen fer ús, si és el cas, de qualsevol altre que estimen procedent.

  

València, 14 d'octubre de 2024

Ruth María Merino Peña

Consellera d'Hisenda, Economia i Administració Pública

Esta disposició conté annexos. Consulteu-ne la versió en PDF.